**Csongrád Város Polgármesterétől „M”**

**Száma:** Szo/6-4/2021

**Témafelelős:** Vinczéné Dudás Katalin

***ELŐTERJESZTÉS***

***Csongrád Városi Önkormányzat Képviselő-testületének***

***hatáskörében eljáró Polgármester döntéséhez***

**Tárgy:** *Javaslat:* *A települési támogatás megállapításának, kifizetésének, folyósításának, valamint felhasználásának ellenőrzéséről szóló* 10/2020. (II. 21*.) önkormányzati rendelet módosítására.*

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

**Mindezekre figyelemmel, a következőket terjesztem elő:**

Az egyes gyermekvédelmi és szociális tárgyú törvények módosításáról szóló 2020. évi CXLVII. törvény módosította a szociális igazgatásról és szociális ellátásokról szóló 1993. évi III. törvény (a továbbiakban: Szt.) havi rendszerességgel nyújtott települési támogatásokra vonatkozó szabályozását.

A módosítás értelmében 2021. január 01. napjától eltörlésre került azon rendelkezés, mely szerint a havi rendszerességgel nyújtott települési támogatás összegét úgy kell szabályozni, hogy az nem haladhatja meg az öregségi nyugdíj mindenkori legkisebb összegét (jelenleg 28.500 Ft).

Csongrád Városi Önkormányzat Képviselő-testülete az esetenként illetve havi rendszerességgel nyújtott települési támogatások formáit *a települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II.21.) önkormányzati rendeletében* (a továbbiakban: R.) szabályozza.

A R. 6.§(3-4) bekezdése szerint:

**(3)** „Rendkívüli települési támogatás adható:

a) esetenként,

b) havi rendszerességgel.

**(4)** Rendkívüli települési támogatás eseti összege 2.000,- Ft-nál kevesebb nem lehet, maximális összege legfeljebb 28.500,- Ft.

Rendkívüli települési támogatás eseti jelleggel e rendeletben szabályozott jogosultsági feltételek alapján, tárgyévben legfeljebb 3 alkalommal állapítható meg. Ettől eltérni rendkívüli indokolt esetben a bizottság javaslatára lehet.

**Havi rendszerességgel megállapított rendkívüli települési támogatás összege nem haladhatja meg az öregségi nyugdíj mindenkori legkisebb összegét, a folyósítás ideje legfeljebb 3 hónap.**

Rendkívüli települési támogatásnál a család szociális helyzete, a támogatás gyakorisága, a család rászorultságának egységében történik.”

**A fenti törvénymódosítás értelmében javaslom, hogy a R. 6.§ (4) bekezdése helyébe az alábbi szövegrész kerüljön:**

**(4)** Rendkívüli települési támogatás eseti összege 2.000,- Ft-nál kevesebb nem lehet, maximális összege legfeljebb 28.500*,-* Ft.

Rendkívüli települési támogatás eseti jelleggel e rendeletben szabályozott jogosultsági feltételek alapján, tárgyévben legfeljebb 3 alkalommal állapítható meg. Ettől eltérni rendkívüli indokolt esetben a bizottság javaslatára lehet.

**A havi rendszerességgel megállapított rendkívüli települési támogatás összege nem lehet kevesebb, mint 10.000,- Ft és nem lehet több, mint 40.000 ,-Ft**, a folyósítás ideje legfeljebb 3 hónap.

Rendkívüli települési támogatásnál a család szociális helyzete, a támogatás gyakorisága, a család rászorultságának egységében történik.

A módosítás következtében az önkormányzat mozgástere bővült, az eddig 28.500 Ft összegben maximalizált havi rendszerességgel nyújtott támogatás magasabb összegben is megállapítható, ha a kérelmező szociális helyzete ezt indokolja.

A gyermek születéséhez nyújtott települési támogatás vonatkozásában igény merült fel, hogy a kérelmet a szülést követő 90 napon belül lehessen benyújtani a jelenlegi 60 nap helyett.

**Javaslom, hogy a R. 12.§ (3) bekezdése helyébe az alábbi szövegrész kerüljön:**

**(3)** Születési támogatás iránti kérelmet a gyermek születését követő 90 napon belül lehet előterjeszteni. Ezen határidő elmulasztása jogvesztő.

A Szociális és Lakásügyi Iroda folyamatosan figyelemmel kíséri a lakosság szociális és egészségügyi helyzetét és a megváltozott körülmények esetén javaslattal él a rendelet módosítására, kiegészítésére vagy új ellátási forma bevezetésére.

A fentiekben részletezett indok miatt javaslom a települési támogatás megállapításának, kifizetésének, folyósításának, valamint felhasználásnak ellenőrzéséről szóló 10/2020. (II.21.) önkormányzati rendeletmódosítását.

A jogalkotásról szóló törvény szerint a jogszabály előkészítője, a jogszabály feltételezett hatásaihoz igazodó részletezettségű előzetes hatásvizsgálat elvégzésével fel kell, hogy mérje a szabályozás várható következményeit, önkormányzati rendelet esetén az előzetes hatásvizsgálat eredményéről a képviselő-testületet tájékoztatni kell.

**A hatásvizsgálat során vizsgálni kell, hogy**

a.) a tervezett jogszabály valamennyi jelentősnek ítélt hatását különösen:

aa.) társadalmi, gazdasági, költségvetési hatásait

ab.) környezeti és egészségi követelményeit

ac.) adminisztratív terheket befolyásoló hatásait, valamint

b.) a jogszabály megalkotásának szükségességét, jogalkotás elmaradásának várható következményeit, és

c.) a jogszabály alkalmazásához szükséges személyi, szervezeti, tárgyi és pénzügyi feltételeket.

* + - 1. ***A rendelet-tervezet társadalmi, gazdasági költségvetési hatásai:***

Az egyes gyermekvédelmi és szociális tárgyú törvények módosításáról szóló 2020. évi CXLVII. törvény 2021. január 01-jével való hatályba lépése miatt szükségessé vált *a települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II.21.) önkormányzati rendelet* módosítása. A módosítás következtében lehetőség nyílik magasabb összegű havi rendszeres települési támogatás megállapítására, mint a jelenlegi szabályozás nyújtotta 28.500,-Ft/hó.

***2. Rendelet-tervezet megalkotása környezeti és egészségügyi következményei:***

Tervezett rendelet megalkotása adminisztratív terheket befolyásoló hatásai: nem növeli

***3. Jogszabály megalkotásának szükségessége, a rendeletalkotás elmaradásának várható következményei:***

Javaslatomban részleteztem a rendelet megalkotásának szükségességét.

***4. A rendelet alkalmazásához szükséges személyi, szervezeti, tárgyi és pénzügyi* *feltételek:***

A rendelet alkalmazásához szükséges szervezeti feltételek rendelkezésre állnak, a szükséges tárgyi, személyi, pénzügyi feltételek biztosítottak.

Csongrád, 2021. január 28.

Bedő Tamás

polgármester

**Csongrád Városi Önkormányzat Képviselő-testületének**

**…/2021. (I. ….) önkormányzati rendelete**

**A települési támogatás megállapításának, kifizetésének, folyósításának,**

**valamint felhasználásának ellenőrzéséről szóló 10/2020.(II.21.)önkormányzati rendelet módosításáról.**

*(t e r v e z e t)*

Csongrád Városi Önkormányzat Képviselő-testületének feladat- és hatáskörében a polgármester a katasztrófavédelemről szóló 2011. évi CXXVIII. törvény 46. § (4) bekezdésében biztosított hatáskörében, valamint Magyarország Alaptörvénye 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában, valamint a szociális igazgatásról és szociális ellátásokról szóló 1993. évi III. törvény a 25. § (3) bekezdés b) pontja,32.§ (3) bekezdése,132.§ (4) bekezdése szerinti feladatkörében eljárva a következőt rendeli el.

1.§ **A rendelet 6.§ (4) bekezdése helyébe az alábbi rendelkezés lép:**

**(4)** Rendkívüli települési támogatás eseti összege 2.000,- Ft-nál kevesebb nem lehet, maximális összege legfeljebb 28.500*,-* Ft.

Rendkívüli települési támogatás eseti jelleggel e rendeletben szabályozott jogosultsági feltételek alapján, tárgyévben legfeljebb 3 alkalommal állapítható meg. Ettől eltérni rendkívüli indokolt esetben a bizottság javaslatára lehet.

**A havi rendszerességgel megállapított rendkívüli települési támogatás összege nem lehet kevesebb, mint 10.000,- Ft és nem lehet több, mint 40.000 ,-Ft**, a folyósítás ideje legfeljebb 3 hónap.

Rendkívüli települési támogatásnál a család szociális helyzete, a támogatás gyakorisága, a család rászorultságának egységében történik.

* + - 1. § **A rendelet 12.§ (3) bekezdése helyébe az alábbi rendelkezés lép:**

**(3)** Születési támogatás iránti kérelmet a gyermek születését követő 90 napon belül lehet előterjeszteni. Ezen határidő elmulasztása jogvesztő.

**Záró rendelkezés**

3.§ Ez a rendelet 2021. február 1. napján lép hatályba és az azt követő napon hatályát veszti.

Bedő Tamás polgármester

**Záradék:**

A rendelet kihirdetésének napja 2021. január 28.

Dr. Juhász László

jegyző